केंपेंः गोंय पंचायत महिला शक्ती अभियानाच्या केपें गटाची अध्यक्ष म्हणून फातर्पे पंचायतीची भाजप समर्थक वांगडी मेदिनी नायक वेंचून आयली. तिणे काँग्रेस उमेदवार जेनिफर फर्नांडीस हिका हारयलें.
 केंपें बीडीओ कार्यालयांत जाल्ले वेंचणुकेंत बाळ्ळीच्या नविता फळदेसाय हिची उपाध्यक्ष म्हणून निवड जाली. हेर पदाधिकारी फुडले भशेन- सचीव- रिदिमा मळीक (मळकर्णे), उपसचीव- विंदी वेळीप (कावरें पिर्ला), भांडारी- शिवन्या वेळीप (बार्शे), जोड भांडारी- प्रिती गांवकार (आंबावली). सचीवपदा खातीर जाल्ले वेंचणुकेंत रिदिमा मळीकान काँग्रेसच्या संगिता गांवकार हिका हारयलें.
 हालींच जाल्ले फातर्पे पंचायत वेंचणुकेंत मेदिनी नायकान केंपेंचो आमदार एल्टन डिकॉस्ता हांचो भाव साजिल डिकॉस्ता हाका हारयल्लें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 